**О Б Р А З Л О Ж Е Њ Е**

**I. УСТАВНИ ОСНОВ ЗА ДОНОШЕЊЕ ЗАКОНА**

Уставни основ за доношење овог закона је члан 97. став 1. тачка 7) Устава Републике Србије, којим је утврђено да Република Србија уређује својинске и облигационе односе и заштиту свих облика својине.

**II. РАЗЛОЗИ ЗА ДОНОШЕЊЕ ЗАКОНА**

Након досадашње примене Закона о железници („Службени гласник РС”, бр. 41/18), а у циљу праћења ефеката решења њиховог спровођења Министарствo грађевинарства, саобраћаја и инфраструктуре покренуо је иницијативу за изменама и допунама наведеног закона, ради његовог унапређења. У складу са наведеном иницијативом, затражена су мишљења и предлози свих релевантних учесника на железничком тржишту у Републици Србији.

Достављени предлози за измене и допуне Закона о железници су се односили на дефинисање различитих појмова и прецизирање појединих одредби закона када су у питању елементи железничке инфраструктуре, дужности управљача инфраструктуре, поступање у случају измена и допуна Изјаве о мрежи, измена одређених рокова, поступање у случају измене цена приступа железничкој инфраструктури и цена приступа услужним објектима којима управља управљач инфраструктуре, усаглашавање терминологије, решавања потешкоћа ради заштите инфраструктурног појаса који се појављују у пракси, поступање ради осигурања безбедног и несметаног саобраћаја на путном прелазу, увођење снимања железничке инфраструктуре ради спречавања радњи којима се угрожава железнички саобраћај, прецизирање вршења надзора над спровођењем овог закона и др.

Имајући у виду предмет овог закона, исти је од нарочитог значаја за функционисање путничког и теретног железничког саобраћаја у Републици Србији и из тог разлога неопходно је да све одредбе закона буду прецизно утврђене како не би биле подложне различитом тумачењу.

Наведеним Предлогом закона спроводи се даљи поступак усклађивања са правним тековинама Европске уније, односно Уредбом (ЕЗ) бр. 1371/2007 Европског парламента и Савета од 23. октобра 2007. о правима и обавезама путника у железничком саобраћају, Уредбом (ЕЗ) број 1370/2007 Европског парламента и Савета од 23. октобра 2007. о обавези јавног превоза путника у друмском и железничком саобраћају и Директивом (ЕУ) бр. 2012/34 Европског парламента и Савета од 21. новембра 2012. године којом се успоставља јединствено европско железничко подручје.

Предлогом закона предвиђено је изузеће одредби закона кojимa сe урeђуjе приступ жeлeзничкој инфраструктури и услугама, обрачун цена приступа о додела капацитета железничке инфраструктуре када су у питању туристичко-музејске железнице имајући у виду да су оне издвојене од осталих пруга.

Такође, овим законом се прецизирају надлежности Дирекције за железнице.

**III.** **ОБЈАШЊЕЊЕ ОСНОВНИХ ПРАВНИХ ИНСТИТУТА И ПОЈЕДИНАЧНИХ РЕШЕЊА**

Чланом 1.Предлога закона предложена је измена члана 2. став 1. тачка 4) прецизирањем дефиниције градског и приградског превоза, после тачке 4) додата је тачка 4а) којом се дефинише „зона потребне прегледности”, тачка 5) прецизирањем дефиниције појма „јединствена карта”, тачка 10) прецизирањем дефиниције појма „железнички превозникˮ, тачка 11) је избрисана, тачка 17) прецизирањем појма „индустријски колосекˮ, тачка 27) реч „конфликтнеˮ замењена је речју „сукобљенеˮ, тачка 59) проширењем и прецизирањем дефиниције појма „резервацијаˮ , после тачке 61) додаје се тачка 61а), којом се дефинише појам „теретни терминалˮ, тачка 63) је измењена прецизирањем појма „траса возаˮ .

Чланом 2. Предлога закона врше се измене у члану 4. став 1. тачка 3) тако што се после речи „одронаˮ додаје запета и реч „букеˮ и запета и тачка 10) у којој је прецизиран појам „зграде или делови зградаˮ.

Чланом 3. Предлога закона предвиђена измена члана 5. у смислу изузећа за туристичко-музејске железнице и измењена је прописана обавеза за доношење подзаконског акта.

Чланом 4. Предлога закона прецизира се дужност управљача инфраструктуре предвиђена чланом 10. став 1. док се ставови 2. и 3. бришу због поштовања начела „загађивач плаћаˮ како би се избегла ситуација да је за све случајеве угрожавања животне средине одговорност на управљачу инфраструктуре.

Чланом 5. Предлога закона измењен је члан 17. став 1. додавањем обавезе објављивања Изјаве о мрежи на интернет станици. Додати су нови ставови 6. и 7. у циљу прецизирања обавеза Управљача инфраструктуре у вези са израдом и објављивањем Изјаве о мрежи.

Чланом 6. Предлога закона врше се измене у члану 19. став 4. тако што се скраћује рок за закључивање уговора пре почетка примене новог реда вожње са два месеца на месец дана.

Чланом 7. Предлога закона предложена је измена у члану 20. став 7. тако што се дефинише поступак измене цене приступа јавној железничкој инфраструктури, док је у ставу 8. реч „изменеˮ замењена речју „повећањаˮ ради прецизнијег дефинисања.

Чланом 8. Предлога закона предложена је измена у члану 22. став 1. којом су у тачкама 1) и 8) извршена терминолошка усклађивања.

Чланом 9. Предлога закона предложена је измена у члану 23. став 6. тако што је исти допуњен могућношћу да Дирекција може спровести поједностављену контролу обрачуна цене приступа и цене приступа колосецима који повезују са услужним објектима.

Чланом 10. Предлога закона предложена је измена члана 26. став 2. тачка 3) подтачка (9) тако што се реч: „опасне” у првој алинеји брише.

Чланом 11. Предлога закона предлаже се измена у члану 34. ст. 3. и 11. тако што се мењају рокови и усклађује терминологија.

Чланом 12. Предлога закона у члану 45. у ставу 4. речи „корисника трасе возаˮ замењују се речима „железничких превозникаˮ ради прецизнијег дефинисања. После става 4. додаје се нов став 5. којим се дефинише обавеза железничких превозника ради успостављања редовног стања након поремећаја у саобраћању возова.

Чланом 13. Предлога закона после члана 46. додаје се глава IIIa под називом: „ИЗГРАДЊА, РЕКОНСТРУКЦИЈА, ОБНОВА И ОДРЖАВАЊЕ ЈАВНЕ ЖЕЛЕЗНИЧКЕ ИНФРАСТРУКТУРЕˮ .

Чланом 14. Предлога закона се мења назив Одељка изнад члана 47.

Чланом 15. се у члану 49. став 1. речи „на железничком подручјуˮ замењују речима „у пружном и инфраструктурном појасуˮ , а у ст. 2. и 3. се речи „на железничком подручјуˮ замењују речима „у пружном појасуˮ ради прецизнијег дефинисања.

Чланом 16. Предлога закона је у члану 52. став 3. после тачке 8) додата нова тачка 8a) у циљу прецизирања активности које чине радове на обнови железничке инфраструктуре.

Чланом 17. Предлога закона мењају се назив и садржина члана 53. ради утврђивања јавног интереса и члана 54. ради утврђивања експропријације, административног преноса и непотпуне експропријације непокретности за потребе јавне железничке инфраструктуре.

Чланом 18. Предлога закона се мења назив Одељка изнад члана 55.

Чланом 19. Предлога закона у члану 56. избрисане су речи „до 10 m дужинеˮ ради прецизирања појма радова на редовном одржавању.

Чланом 20. Предлога закона мења се члан 57. ради потпунијег дефинисања радова на ванредном одржавању.

Чланом 21. Предлога закона се мења назив Одељка изнад члана 61.

Чланом 22. Предлога закона измењен је члан 64. додавањем нових ст. 2 и 3. којим се дефинише отварање и коришћење путних прелаза са ограниченим роком функционисања.

Чланом 23. Предлога закона измењен је члан 68. изменом у ставу 2. тачка 2) прецизирањем трошкова које сноси управљач путне инфраструктуре, брисањем става 3. и изменом става 5. који постаје став 4. ради прецизнијег дефинисања.

Чланом 24. Предлога закона члан 69. се мења у смислу прецизније поделе надлежности управљача у погледу одржавања и одговорности и обезбеђивања безбедности на путним прелазима.

Чланом 25. Предлога закона се мења назив Одељка изнад члана 71.

Чланом 26. Предлога закона се у члану 71. измењени су ставови 3, 4. и 5. ради јаснијег дефинисања уговора о успостављању права службености пролаза и у ставу 6. речи „железничком подручјуˮ замењују речима „инфраструктурном појасуˮ .

Чланом 27. Предлога закона у измењен је члан 72. додавањем нових тачака ради прецизирања радњи којима се угрожава железнички саобраћај у циљу постизања већег нивоа безбедности, управљачу железничке инфраструктуре је дата могућност снимања железничке инфраструктуре ради спречавања радњи којима се угрожава железнички саобраћај и одређено поступање са подацима о личности који се том приликом прикупе.

Чланом 28. Предлога закона предлаже се измена члана 73. додавањем става 4. којим се прецизира поступање Републичког инспектора за саобраћај ако не може из објективних разлога наложити власнику, односно држаоцу хитно отклањање неправилности.

Чланом 29. Предлога закона се у члану 75. став 1 речи „на железничком подручју пругаˮ замењују речима „у пружном појасуˮ .

Чланом 30. Предлога закона предлаже се измена члана 76. којом се предвиђа уређивање посебним законом градске железнице, односно лаких шинских система и метроа.

Чланом 31. Предлога закона се мења назив Одељка изнад члана 77.

Чланом 32. Предлога закона у члану 77. додају се ст. 12 и 13. који се односе на плаћање и висину таксе.

Чланом 33. Предлога закона се мења назив Одељка изнад члана 78.

Чланом 34. Предлога закона врши се измена у члану 81. у ставу 9 тако што се усклађује терминологија. У ставу 10. реч „удесаˮ измењена је речју „несрећаˮ због усклађивања терминологије. У ставу 16. после речи „лиценциˮ додаје се запета и наставак: „коју објављује на својој интернет странициˮ . После става 16. додаје се нови став 17, којим се искључују из услуге превоза железницом правна лица којима је издата лиценца за превоз за сопствене потребе.

Чланом 35. Предлога закона у члану 83. став 1. после речи: „закона”, додаје се наставак који гласи: „и ажурира документ који садржи информације о издатој лиценци”. После става 11. додају се нови ст. 12. и 13. који се односе на обавезе имаоца лиценце према Дирекцији у случају промене података садржаних у Решењу о издавању лиценце. После досадашњег става 14, који постаје став 15, додају се нови став 18 који се односи на обавезе Дирекције према Управљачу инфраструктуре у случају суспендовања и одузимања лиценце.

Чланом 36. Предлога закона у члану 87. после става 1. додаје се став 2. којим се прописује да железничке станице и друга службена места која ће бити унета у ред вожње за улазак и излазак путника након изградње нових и реконструкције постојећих пруга морају бити уређена перонима и осветљена.

Чланом 37. Предлога закона у члану 93. став 2. тачка 4) брише се сувишан део. Тачком 6) је прецизиран поступак по рекламацијама путника. У ставу 3. тачка се замењује зарезом и додаје текст: „најкасније до 30. јуна текуће године за претходну годинуˮ чиме је орочена обавеза железничких превозника да објаве извештај о учинку у погледу квалитета услуга.

Чланом 38. Предлога закона после члана 97. додаје се назив изнад члана и нови члан 97а, који се односи на одређивање авансног износа у случају повреде или смрти путника.

Чланом 39. Предлога закона после члана 99. додаје се назив изнад члана и нови члан 99а, који се односи на приступ превозу железницом особама са инвалидитетом и особама са смањеном покретљивошћу.

Чланом 40. Предлога закона после члана 100. додају се називи изнад чланова и чл. 100а, 100б и 100в, који се односе на дефинисање поступака и услова за пружање помоћи на железничкој станици особама са инвалидитетом и особама са смањеном покретљивошћу.

Чланом 41. Предлога закона мења се назив члана и члан 101. ради прецизније терминологије односно прецизнијег дефинисања поступања превозника у случајевима притужби и одштетних захтева путника.

Чланом 42. Предлога закона у члану 103. додају се нови ставови који утврђују поступање Дирекције приликом подношења притужби.

Чланом 43. Предлога закона после члана 103. додаје се нови члан 103а како би се прецизирало које се одредбе главе V предметног закона не односе на градски и приградски железнички превоз путника.

Чланом 44. Предлога закона у члану 110. врше се проширивање обухвата превоза од општег интереса у железничком саобраћају.

Чланом 45. Предлога закона у члану 112. после става 3. додаје се нови став 4. којим се дефинише начин обрачуна и пружања надокнаде за обавезу јавног превоза.

Чланом 46. Предлога закона у члану 117. после става 3. додају се ст. 4, 5. и 6. којима се детаљније регулишу трошкови извршења обавезе јавног превоза.

Чланом 47. Предлога закона у члану 121. после става 11. додају се ст. 12. и 13. који се односе на обавезу да се обезбеди приступ пословним просторијама и пословној документацији овлашћеним лицима Дирекције. У досадашњем ставу 15. који постаје став 17. реч „јунаˮ замењује се речју „септембраˮ чиме је продужен рок у којем је Дирекција обавезна да припреми годишњи извештај о обављању послова у области регулисања тржишта железничких услуга и достави га Влади.

Чланом 48. Предлога закона у члану 122. после става 1. додају се ст. 2. и 3. који се односе на приступ овлашћеним лицима Дирекције пословним просторијама и пословној документацији.

Чланом 49. Предлога закона у члану 123. став 1. је измењен ради прецизнијег дефинисања. После става 2. додају се ст. 3. и 4. који се односе на обавезу да се обезбеди приступ овлашћеним лицима Дирекције железничкој станици и возним средствима.

Чланом 50. Предлога закона у члану је у члану 133. извршена измена ради прецизнијег дефинисања у ставу 1 тач. 7) и 8).

Чланом 51. Предлога закона у члану 136. извршено је прецизирање овлашћења инспектора приликом вршења инспекцијског надзора.

Чланом 52. Предлога закона врши се правнотехничка редакција у члану 138. став 1. после речи „жалбаˮ додаје се реч „министруˮ ради прецизирања предметне одредбе.

Чланом 53. Предлога закона се у члану 140. став 1, додају се тач. 10а), 27а), 32а), 44а) 46а), 46б) и 46в), 49а), 49б) и 49в) којима се дефинишу нове врсте прекршаја а бришу се тач. 7), 11)-13) и 16).

Чланом 54. Предлога закона у члану 141. став 1. после тачке 4) додаје се нова тачка 4а) којом се уводи новчана казна за привредно друштво или друго правно лице у случају неадекватног праћења учинка у погледу стандарда квалитета услуга. У тач. 13), 14) и 15) извршене су измене у циљу усаглашавања са изменама извршеним у члану 101.

Чланом 55. Предлога закона предвиђа се рок за доношење подзаконских акта за извршавање овог закона.

Чланом 56. Предлога закона дефинише се који правилници даном ступања на снагу овог закона престају да важе.

Чланом 57. Предлога закона одређује се ступање на снагу овог закона.

**IV. ФИНАНСИЈСКА СРЕДСТАВА ПОТРЕБНА ЗА СПРОВОЂЕЊЕ ЗАКОНА**

За примену овог закона није потребно обезбедити средства у буџету Републике Србије.